Rossiyaning Cheboksari shahrida yangi tug‘ilgan chaqaloqqa Vselennaya deb ism qo‘yishdi

Rossiyaning Cheboksari shahridagi Kalininskiy tumanida FHDYo ma’muriyati ota-onasi noodatiy ism bilan Vselennaya (olam, koinot) deb atagan qizchaning tug‘ilganligini ro‘yxatga oldi, deb yozadi “RIA Novosti”.

“Bu qizcha iyul oxirida dunyoga kelgan, u oilada birinchi farzand. Uni katta buvisi sharafiga shunday atashdi”, — deyishdi FHDYo bo‘limida.
Ularning so‘zlariga ko‘ra, “Vselennaya” ismi so‘nggi 11 yil ichida birinchi marta uchragan. “Hozir bu ism umuman olganda qay darajada qo‘llanilganini aniq aytish qiyin, barcha ma’lumotlar arxivda”, — deya qo‘shib qo‘yishdi FHDYodagilar.